Jozef Hanker

Ing. Jozef Hanker, CSc. (* 11. september 1934, Pezinok† 23. júl 2025, Pezinok) bol vedecký pracovník a bývalý poslanec SNR a NR SR za HZDS.

 Biografia 
Jozef Hanker bol zvolený za poslanca SNR za HZDS v parlamentných voľbách v roku 1992 v západoslovenskom volebnom kraji. Bol členom národohospodárskeho a rozpočtového výboru parlamentu. V roku 1992 hlasoval za Deklaráciu SNR o zvrchovanosti SR,http://www.teraz.sk/slovensko/sr-menny-prehlad-hlasovania-poslancov/146258-clanok.html ako aj za Ústavu SR.http://www.nrsr.sk/dl/Browser/Document?documentId=71567 V predčasných parlamentných voľbách v roku 1994 kandidoval za koalíciu HZDSRSS, ale nebol zvolený. Následne pôsobil ako riaditeľ Výskumného úradu práce, sociálnych vecí a rodiny v Bratislave. Do parlamentu nastúpil ako náhradník v decembri 1995 za Jána Tužinského, ktorý bol vtedy ústredným riaditeľom Slovenského rozhlasu, a ktorý sa v súvislosti s prijatým ústavným zákonom o konflikte záujmov rozhodol vykonávať funkciu riaditeľa rozhlasu. V parlamente nahradil Jána Tužinského v zahraničnom výbore. Poslancom bol do konca volebného obdobia v roku 1998. V roku 1998 mu bol udelený Rad Andreja Hlinku I. triedy za mimoriadne zásluhy o vznik samostatnej Slovenskej republiky.

 Referencie 

Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Politici ĽS-HZDS
Kategória:Osobnosti z Pezinka
Kategória:Laureáti Radu Andreja Hlinku I. triedy